རིག་མཛོད་རྩོམ་སྒྲིག་པ། October 23, 2011 September 22, 2020 No Comments on བོད་ཀྱི་སྐད་ཡིག་གི་ཆ་ནས་སྤོབས་པ་སྐྱེས་འོས་པའི་སྐོར།
ང་ཚོའི་སྐད་ཡིག་ལ་ཆ་བཞག་ན། དཔེར་ན་ལེགས་སྦྱར་གྱི་སྐད་དེ་ཚད་མཐོ་པོ་ཞིག་ཏུ་བརྩི་གི་ཡོད་ཅིང༌། ནུབ་ཕྱོགས་ལ་ Latin ༼གནའ་རབས་ཡོ་རོབ་ཁུལ་གྱི་སྐད་ཡིག༽ ཞེས་བརྗོད་སྐབས་ཧ་ཅང་ཚད་མཐོ་པོར་བརྩི་གི་ཡོད། ཤར་ཕྱོགས་སུ་སཾསྐྲྀ་ཏ་ཞེས་བརྗོད་ཚེ་ཚད་མཐོ་པོར་བརྩི་གི་ཡོད་པ་ལྟར་ང་ཚོ་བོད་པའི་ཡི་གེ་འདི་སཾསྐྲྀ་ཏ་མཉམ་དུ་ཏག་ཏག་འགྲོ་ཐུབ་མཁན་གྱི་སྐད་ཡིག་ཞིག་ཆགས་ཡོད། དེ་ཡང་སྔ་མོ་ཕྱི་ལོ་ ༡༩༥༠ ནང་དབྱིན་ཇིས་ནང་ཆོས་ལ་དོ་སྣང་བྱས་ཏེ་ནང་ཆོས་བསྒྱུར་མཁན་མཁས་པ་ལ་ལས་བརྗོད་པར། ནང་ཆོས་བོད་ཡིག་ལ་བསྒྱུར་བ་དང་རྒྱ་ཡིག་ལ་བསྒྱུར་བ་གཉིས་བསྡུར་སྐབས་བོད་ཡིག་བསྒྱུར་ཡོད་པ་དེ་ལྡབ་འགྱུར་གྱིས་ལེགས་པ་འདུག་ཅེས་ཟེར།དེང་སྐབས་ནང་ཆོས་ཀྱི་ Professor ༼གཙུག་ལག་སློབ་དཔོན་ནམ། མཁས་དབང༌།༽
མཁས་དབང་ལ་ལས་ལེགས་སྦྱར་སྐད་ནང་གོ་དཀའ་བ་དེ་དག་བོད་ཡིག་ནང་ཞིབ་འཇུག་བྱེད་ཀྱི་ཡོད། བོད་ཡིག་ནང་གོ་ཐུབ་ཅིང་བོད་ཡིག་ནང་ལ་གོ་བ་དེ་ལེགས་སྦྱར་གྱི་ཚིག་གཅིག་དོན་མང་པོར་འགྲོ་བ་དེ་དག་སྐབས་དེའི་ལོ་ཙཱ་བ་དང་ཞུ་ཆེན་གྱི་རྒྱ་གར་མཁས་པ་གཉིས་ཟུང་འབྲེལ་ཐོག་ནས་བསྒྱུར་བས་ན། དོན་དེ་དཔྱིས་ཕྱིན་པ་དང་འཁྲུལ་པ་མེད་པ་ཞིག་བསྒྱུར་ཡོད་པ་ཧ་ཅང་གསལ་པོ་ཡིན། དེར་བརྟེན་བོད་པའི་རྣམ་དཔྱོད་དེས་ཀྱང་གཅིག་མཚོན་གྱི་འདུག་ལ། བོད་པའི་ཡི་གེ་དེས་ཀྱང་དངོས་གནས་ཧ་ལས་པ་ཞིག་དང༌། གོ་ཆོད་ཡིན་པ་ཞིག་མཚོན་ཐུབ་ཀྱི་ཡོད། འོན་ཀྱང་དེང་སྐབས་ཀྱི་ Modern Science ༼དེང་དུས་ཚན་རིག༽ ལྟ་བུ་དང༌། Modern Politic ༼དེང་དུས་ཀྱི་སྲིད་དོན།༽ ལྟ་བུ། Modern Economic ༼དེང་དུས་ཀྱི་དཔལ་འབྱོར།༽
ལྟ་བུ་དེ་དག་ནང་བོད་ཡིག་བེད་སྤྱོད་མ་བྱུང་བས་ཡར་རྒྱས་འགྲོ་མ་ཐུབ་པ་རེད། དེར་བརྟེན་མ་འདང་བ་དང་རྗེས་ལུས་ཐེབས་ཡོད་པ་ལས་སྤྱིར་ཡི་གེ་རང་གི་ངོས་ནས་བཤད་ན་བོད་ཡིག་ཧ་ཅང་གི་ཚད་མཐོ་པོ་རེད།ཡི་གེ་ཞིག་འབྲི་དགོས་བྱུང་ཡང་ང་ཚོའི་བོད་ཡིག་དབྱངས་གསལ་དེ་དག་ཤེས་ན་གང་ཞིག་ཡིན་ཀྱང་འབྲི་ཐུབ་ཀྱི་ཡོད། རྒྱ་ཡིག་འདི་ལྟར་བལྟས་ཚེ་ཐིག་ལྟ་བུ་ཧ་ཅང་མང་པོ་ཞིག་བརྒྱབ་མིང་ཚིག་རེ་རེ་ལའང་ཡི་གེ་གསར་པ་རེ་རེ་ཡོད་ཅིང༌། སྤྱིར་བཤད་རྒྱུན་ལ་ཉུང་ཤོས་ལའང་ཡི་གེ་སྟོང་ཕྲག་གཉིས་ཙམ་མ་ཤེས་ན་ཁག་པོ་རེད་ཅེས་བཤད་ཀྱི་འདུག སྔ་མོ་ ༡༩༥༤། ༡༩༥༥ ཙམ་ལ་ངས་ཀྱང་རྒྱ་ཡིག་ཅུང་ཙམ་བསླབས་མྱོང་ཞིང་ཡི་གེ་སྟོང་ཕྲག་གཅིག་ཙམ་ཤེས་ཀྱི་མེད་དམ། ཀློག་གང་འཚམས་ཤེས་ཀྱི་ཡོད་ཀྱང་ད་ལྟ་བརྗེད་འདུག་ཅིང་ཧ་ཅང་གི་རྙོག་དྲ་ཡོད། ལས་སླ་ཤོས་རན་ ༼རྒྱ་སྐད་དུ། མི།༽ ཞེས་པ་དེ་རེད། རན་མིན། ༼རྒྱ་སྐད་དུ། མི་མང༌།༽ ཟེར་བའི་རན་ཟེར་བ་དེ་ལས་སླ་པོ་ཡིན་པ་ལས་དེ་མིན་ཧ་ཅང་ཁག་པོ་ཡོད། ཡིས་ ༼རྒྱ་སྐད་དུ་ གཅིག༽ ཞེས་བརྗོད་ན་ལས་སླ་པོ་མ་རེད་དམ། ཡིས། ཨར། སན། ༼རྒྱ་སྐད་དུ། གཅིག གཉིས། གསུམ།༽ ལྟ་བུ་ལས་སླ་པོ་ཞིག་ཡོད་པ་ལས་གཞན་ཧ་ཅང་རྙོག་དྲ་ཡོད། དེར་བརྟེན་མདོར་ན་ཡི་གེ་རང་གི་ཐོག་ནས་བཤད་ན་རྒྱ་ཡིག་དེ་ཡང་གནའ་རབས་ཨི་འཇིབ་ཀྱི་ཡི་གེ་ལྟར་ཧ་ཅང་རྙིང་ཁུངས་ཤིག་ཡིན་ཀྱང༌། ཡི་གེའི་ངོ་བོའི་ཆ་ནས་ Quality ༼སྤུས་ཀ་དང༌། རྒྱུ་དག༽ བཤད་ན་ཕལ་ཆེར་བོད་ཡིག་དེ་ཚད་མཐོ་བ་རེད། དེས་ན་ང་ཚོའི་ཡི་གེའི་ཆ་ནས་བཤད་ཀྱང་བོད་མི་རིགས་འདི་སྤོབས་པ་སྐྱེ་འོས་པ་ཞིག་རེད།། །། ཡོངས་ཁུངས། ༸གོང་ས་མཆོག་གི་དྲ་བ།
Post navigation
དབུས་ལམ་གྱི་ཉི་མར་རྟགས་མ་ཐོབ་པ།
༢༠༡༡ལོས་ཆོས་ལུགས་ཚོགས་ཆེན་སྟེང་ཇོ་ནང་སྐོར་ཀྱི་གྲོས་ཆོད།
འཚོལ།
Search for:
Search
དྲ་འབྲེལ།
ཏཱ་ར་ནཱ་ཐ།
བཀྲ་ཤིས་ཆོས་གླིང་།
ནང་བསྟན་དཔེ་ཚོགས།
འོད་དཀར་དྲ་བ།
བོད་ཀྱི་དུས་བབ།
གཡུ་ཞུན་དྲ་བ།
རིས་མེད་ཆོས་བརྒྱུད་མཐུན་ཚོགས།
ཞལ་འདེབས།
སྐུའི་གསུང་སྒྱུར་དགེ་བཤེས་གླང་རི་ཐུབ་བསྟན་སྦྱིན་པ་མཆོག་གིས་དབུ་ཁྲིད་འོག་བོད་ཀྱི་གཙུག་ལག་ཞིབ་དཔྱོད་ཁང་དང་། ཙ་འདྲ་ཐེབས་རྩ་ཚོགས་པའི་གཙོ་འཛིན་སྐུ་ཞབས་ Eric Colombel བཅས་ཀྱིས་རིག་མཛོད་དྲ་བར་མཐུན་རྐྱེན་རྒྱ་ཆེ་སྦྱོར་བཞིན་ཡོད་པས་སྙིང་ནས་བཀའ་དྲིན་ཆེ་ཞུ།
འཕྲུལ་དེབ་དཔེ་མཛོད་ཁང་།
གསར་ཐོན།
ལྟ་མགུར་རྡོ་རྗེའི་གསང་ཚིག
ཐོབ་ཐང་འདྲ་མཉམ་ནི་དམངས་གཙོའི་སྲོག་རྩ་ཡིན།
དྲུག་བརྒྱ་དྲུག་ཅུའི་ཁ་བརྡ།
དྲུག་བརྒྱ་དྲུག་ཅུའི་རྗེས་དྲན།
དྲུག་བརྒྱ་དྲུག་ཅུའི་དུས་དེབ།
རིས་མེད་མཁས་གྲུབ་རྣམས་ཀྱིས་མཛད་པའི་བསྟོད་ཚོགས།
གཞི་བྱེས་གཉིས་ཀྱི་ཇོ་ནང་པ་ཚོར་འཕྲིན་ཞིག་བསྐུར་ཡོད།
ཚུལ་གཉིས་རྣམ་འབྱེད།
པར་དབང་། © ༢༠༡༡ ནས་ ༢༠༢༠ བར་ནང་བསྟན་རིག་མཛོད་ཆེན་མོ་དྲ་བར་ཡོད་པས་ཆོག་མཆན་མེད་པར་བརྒྱུད་འགོད་རིགས་བྱེད་མི་ཆོག